b'\n_START_ARTICLE_\nEmbraer EMB 314 Super Tucano\n_START_SECTION_\nRazvoj i opis\n_START_PARAGRAPH_\n1988. Embraer je po\xc4\x8deo planirati izradu sna\xc5\xbenije, borbeno orijentirane ina\xc4\x8dice Tucana koja bi se koristila za protu-diverzantska dijelovanja te za sprije\xc4\x8davanje krijum\xc4\x8darenja. Novi koncept je dobio naziv Super Tucano i prvotnu oznaku EMB-312H._NEWLINE__NEWLINE_Demonstrator novog zrakoplova je izra\xc4\x91en ugradnjom sna\xc5\xbenijeg Pratt & Whitney Canada PT6A-67 turboprop motora na starijeg Tucana a osim toga trup je produ\xc5\xbeen za 1,31 m te su dodane zra\xc4\x8dne ko\xc4\x8dnice na stabilizator s donje strane trupa. Prvi let Super Tucana se odvio 9. rujna 1991. s testnim pilotom Predsora Schitiniem za kontrolama. Potom su izra\xc4\x91ena dva potpuno nova prototipa od kojih je prvi poletio 15. svibnja 1993. a drugi 14. listopada iste godine. Novi prototipovi su imali novi izgled kokpita te sna\xc5\xbeniji PT6A-68A motor._NEWLINE_Nakon privatizacije Embraera 1994., po\xc4\x8dela je intezivna promocija Super Tucana na cijelom tr\xc5\xbei\xc5\xa1tu. Dva prototipa su sudjelovala i u procjeni ameri\xc4\x8dke vojske u potrazi za novim \xc5\xa1kolskim zrakoplovom, no na natje\xc4\x8daju je pobjedio Texan II, ina\xc4\x8dica Pilatusa PC-9. Brazilsko ratno zrakoplovstvo je bilo zainteresirano za zrakoplov planiraju\xc4\x87i ga koristiti za nadzor amazonskog podru\xc4\x8dja te za naprednu pilotsku obuku. U kolovozu 1995. Embraer je dobio ugovor za izradu ALX-a (ina\xc4\x8dica AMB 312H) (Aeronave Leve de Ataque / Laki juri\xc5\xa1ni zrakoplov) koji bi imao stakleni kokpit s dvostrukim multi-funkcijskim LCD ekranima, HUD, HOTAS kontrole, unaprije\xc5\xa1enu elektroniku te kompatabilnost s Mectron MAA-1 Piranha raketama zrak-zrak._NEWLINE__NEWLINE_Dva EMB 312H prototipa su unaprije\xc4\x91ena na ovu ALX konfiguraciju, a dodatne kasnije modifikacije su uklju\xc4\x8divale po jednu 12,7 mm strojnicu u svakom krilu, jo\xc5\xa1 sna\xc5\xbeniji PT6A-68/3 motor, novi poklopac kabine i poja\xc4\x8dani stajni trap kako bi izdr\xc5\xbeao pove\xc4\x87anje ukupne te\xc5\xbeine. Prvi od dva prototipa koji je dobio kona\xc4\x8dnu konfiguraciju je prvi put poletio 2. lipnja 1999. a budu\xc4\x87i da je obujam izmjena u odnosu na izvorni EMB 312H bio tako velik, zrakoplovu je dodijeljena i nova oznaka EMB 314 Super Tucano.'